|  |
| --- |
| ภาพรวมเกี่ยวกับการทำให้งานบริการทางเพศเป็นสิ่งที่ถูกกฎหมายในรัฐวิกตอเรีย  วาระที่ 1 ของ*พระราชบัญญัติการทำให้งานบริการทางเพศเป็นสิ่งที่ถูกกฎหมายปี 2022  (Sex Work Decriminalisation Act 2022)* |

**Thai | ภาษาไทย**

**รัฐบาลรัฐวิกตอเรียกำลังทำให้งานบริการทางเพศเป็นสิ่งที่ถูกกฎหมาย เพื่อผลลัพธ์ทางสาธารณสุขและสิทธิมนุษยชนที่ดีขึ้น**

การทำให้เป็นสิ่งที่ถูกกฎหมายทำให้มั่นใจว่า งานบริการทางเพศเป็นงานที่ปลอดภัย เพราะทำให้พนักงานบริการทางเพศมีความปลอดภัย มีสุขภาพและสิทธิมุนุษยชนสูงสุด – และปรับปรุงการเข้าถึงการบริการต่าง ๆ ของรัฐบาลด้านสุขภาพและความเป็นธรรม นอกจากนี้ ยังลดตราบาปและความกลัวผลกระทบทางอาญาลงอีกด้วย

การทำให้เป็นสิ่งที่ถูกกฎหมายยอมรับว่า งานบริการทางเพศเป็นงานถูกกฎหมายและควรมีการควบคุมโดยกฎหมายธุรกิจมาตรฐานเหมือนธุรกิจอื่น ๆ ทั้งหมดในรัฐนี้

เฉพาะงานบริการทางเพศระหว่างผู้ใหญ่ที่ยินยอมเท่านั้นจะถูกทำให้เป็นสิ่งที่ถูกกฎหมาย ส่วนการกระทำผิดทางอาญา เพื่อคุ้มครองเด็กและพนักงานบริการจากการบีบบังคับและเพื่อแก้ไขปัญหางานบริการที่ปราศจากความยินยอมพร้อมใจในรูปแบบอื่นทั้งหมด จะยังคงใช้บังคับต่อไปโดยหน่วยงานบังคับใช้กฎหมายของรัฐและรัฐบาลกลาง

ทั้งนี้ ได้มีการนำการทำให้เป็นสิ่งที่ถูกกฎหมายนี้ไปปฎิบัติอย่างประสบความสำเร็จมาแล้วในเขตอำนาจศาลอื่น ๆ รวมถึงรัฐนิวเซาท์เวลส์และประเทศนิวซีแลนด์

แหล่งข้อมูลนี้อ้างถึงธุรกิจงานบริการทางเพศทั่วไป ซึ่งอาจเป็นบริษัทหรือผู้ประกอบการคนเดียวก็ได้

# ลำดับการปฏิรูปตามลำดับเวลา

พระ*ราชบัญญัติการทำให้งานบริการทางเพศเป็นสิ่งที่ถูกกฎหมายปี 2022 (Sex Work Decriminalisation Act 2022)* จะถูกนำไปปฏิบัติในสองวาระในช่วงเวลาสองปี

## วาระที่ 1

วาระที่ 1 เริ่มต้นเมื่อวันที่ **10 พฤษภาคม 2022** และรวมถึง:

* การทำให้งานบริการทางเพศตามท้องถนนในพื้นที่ส่วนใหญ่เป็นสิ่งที่ถูกกฎหมาย
* การเพิกถอนความผิดสำหรับการทำงานขณะที่เป็นโรคติดเชื้อทางเพศสัมพันธ์และข้อกำหนดในการ ตรวจโรคติดเชื้อทาง  
  เพศสัมพันธ์เป็นประจำ
* การเพิกถอนความผิดสำหรับพนักงานบริการทางเพศแต่ละคนที่ไม่ใช้แนวทางปฏิบัติทางเพศที่ปลอดภัยยิ่งขึ้น
* การเพิกถอนทะเบียนเจ้าของ-ผู้ประกอบการงานบริการทางเพศขนาดเล็ก
* การเปลี่ยนแปลงการควบคุมการโฆษณาที่เกี่ยวข้องกับอุตสาหกรรมงานบริการทางเพศ
* การแก้ไข*พระราชบัญญัติโอกาศเท่าเทียมกันปี 2010 (Equal Opportunity Act 2010)*

## วาระที่ 2

วาระที่ 2 จะเริ่มต้นวันที่ **1 ธันวาคม 2023** และจะรวมถึง:

* การเลิกระบบการออกใบอนุญาตผู้ให้บริการทางเพศโดยการเพิกถอน*พระราชบัญญัติงานบริการทางเพศปี 1994   
  (Sex Work Act 1994)*
* การกระทำความผิดซ้ำเกี่ยวกับเด็กและการบีบบังคับเกี่ยวกับกฎหมายอื่น ๆ เพื่อทำให้มั่นใจว่าการประกอบการที่คงอยู่ต่อไปของพวกเขาเป็นไปตามการเพิกถอน *พระราชบัญญัติงานบริการทางเพศปี 1994 (Sex Work Act 1994)*
* การเปลี่ยนแปลงการควบคุมการวางแผนในการปฏิบัติต่อธุรกิจการบริการทางเพศเช่นเดียวกับธุรกิจอื่น ๆ
* การจัดตั้งการควบคุมเครื่องดื่มที่มีแอลกอฮอลที่เหมาะสมสำหรับอุตสาหกรรมบริการทางเพศ
* การเพิกถอนบทบัญญัติเกี่ยวกับตัวแทนสถานค้าประเวณีและพนักงานดูแลความสะดวกแก่ลูกค้าใน*พระราชบัญญัติสาธารณสุขและสุขภาวะปี 2008 (Public Health and Wellbeing Act 2008)* เพื่อกำจัดการควบคุมอุตสาหกรรมงานบริการทางเพศออก

# การเปลี่ยนแปลงกฎหมายตั้งแต่วันที่ 10 พฤษภาคม 2022

## การควบคุมการโฆณา

ได้มีการเพิกถอนการควบคุมการโฆษณาอุตสาหกรรมทางเพศภายใต้*พระราชบัญญัติงานบริการทางเพศปี 1994   
(Sex Work Act 1994)* และกฎระเบียบ

พนักงานบริการทางเพศและธุรกิจบริการทางเพศไม่จำเป็นต้องมีเลขประจำตัวตามพระราชบัญญัติงานบริการทาง  
เพศ (SWA) ไว้ในโฆษณาของพวกเขาอีกต่อไป

ธุรกิจบริการทางเพศสามารถ:

* โฆษณาตำแหน่งงานว่างหรือการจ้างงาน
* บรรยายลักษณะงานบริการที่ให้และไม่ให้ในโฆษณา
* ใช้คำศัพท์เกี่ยวกับการนวดในโฆษณาหากเป็นการบรรยายบริการที่เกี่ยวข้องที่ให้
* อ้างถึงแนวปฏิบัติการมีเพศสัมพันธ์ที่ปลอดภัยยิ่งขึ้นในโฆษณา
* ใส่ภาพถ่ายหรือแสดงภาพอื่น ๆ รวมถึงภาพเปลือยในโฆษณา

ธุรกิจจะต้องปฏิบัติตามกฎและข้อกำหนดของบริษัทโฆษณา

การสรรหาบุคคลเข้าทำงานในงานบริการทางเพศด้วยการล่อลวงยังเป็นอาชญากรรมภายใต้*พระราชบัญญัติอาชญากรรมปี 1958 (Crimes Act 1958)* ตัวอย่างของการล่อลวงอย่างหนึ่งอาจเป็นการโฆษณางานโดยไม่มีการอ้างอิงถึงงานบริการทางเพศใด ๆ และเมื่อบุคคลนั้นมาถึงเพื่อเริ่มทำงาน จึงมีการเปิดเผยหน้าที่ที่เกี่ยวข้องกับงานบริการทางเพศ

ข้อมูลเพิ่มเติมเกี่ยวกับการโฆษณา

สำหรับข้อมูลเพิ่มเติมเกี่ยวกับหลักจรรยาบรรณและกฏข้อบังคับในการโฆษณาของอุตสาหกรรมการโฆษณา ไปที่เว็บไซต์มาตรฐานการโฆษณา (Ad Standards): [adstandards.com.au](https://adstandards.com.au)

สำหรับข้อมูลเพิ่มเติมเกี่ยวกับข้อกำหนดในการโฆษณาภายใต้กฎหมายคุ้มครองผู้บริโภคของออสเตรเลีย   
(Australian Consumer Law) ไปที่เว็บไซต์กิจการผู้บริโภควิกตอเรีย (Consumer Affairs Victoria): [consumer.vic.gov.au/products-and-services/business-practices/advertising-and-promotions](http://www.consumer.vic.gov.au/products-and-services/business-practices/advertising-and-promotions)

## สุขภาพทางเพศ

การตรวจสุขภาพทางเพศ

พนักงานบริการทางเพศไม่จำเป็นต้องตรวจคัดกรองสุขภาพทางเพศทุกสามเดือนตาม*พระราชบัญญัติงานบริการทางเพศปี 1994 (Sex Work Act 1994)* อีกต่อไป

ธุรกิจบริการทางเพศอาจสนับสนุนหรือกำหนดให้พนักงานบริการทางเพศมีส่วนร่วมในการดูแลสุขภาพทางเพศต่อไป ในกรณีที่มีเหตุผลเพื่อทำให้มั่นใจถึงการเป็นสถานที่ทำงานที่ปลอดภัยและถูกสุขอนามัย

พนักงานบริการทางเพศและแพทย์ของพวกเขาควรเป็นผู้ตัดสินใจว่าจะทำการประเมินสุขภาพทางเพศบ่อยแค่ไหน

ถุงยางอนามัยและแนวปฏิบัติทางเพศที่ปลอดภัยยิ่งขึ้น

หากพนักงานบริการและลูกค้าไม่ใช้แนวปฏิบัติทางเพศที่ปลอดภัยยิ่งขึ้น เช่นการใช้ถุงยางอนามัย จะไม่เป็นความผิดอีกต่อไป

ธุรกิจ รวมถึงเจ้าของ-ผู้ประกอบธุรกิจขนาดเล็ก ต้องทำตามขั้นตอนที่เหมาะสม เพื่อให้มั่นใจว่ามีการใช้ถุงยางอนามัยเมื่อสมควร ภายใต้*พระราชบัญญัติสาธารณสุขและสุขภาวะปี 2008 (Public Health and Wellbeing Act 2008)*

พระราชบัญญัติ*อาชีวอนามัยและความปลอดภัยปี 2004 (Occupational Health and Safety Act 2004) กำหนดว่า:*

* ธุรกิจต้องให้สภาพแวดล้อมในการทำงานที่่ปลอดภัยและปราศจากความเสี่ยงต่อสุขภาพต่อไปเท่าที่ทำได้จริง
* พนักงานและผู้รับเหมาต้องดูแลสุขภาพและความปลอดภัยของตนเองและของคนอื่นในสถานที่ทำงานอย่างสมเหตุสมผล

เพราะฉะนั้นธุรกิจคงจะต้องให้มีการใช้ถุงยางอนามัยต่อไป

ถุงยางอนามัยและแนวปฏิบัติทางเพศที่ปลอดภัยยิ่งขึ้นยังคงมีความสำคัญยิ่ง ในการป้องกันสุขภาพและความปลอดภัยของทั้งพนักงานบริการทางเพศและลูกค้า

โรคติดเชื้อทางเพศสัมพันธ์

คนที่ทำงานเป็นพนักงานบริการทางเพศขณะที่เป็นโรคติดเชื้อทางเพศสัมพันธ์จะไม่ผิดกฎหมายอีกต่อไป

พนักงานบริการทางเพศและธุรกิจบริการทางเพศยังควรใช้ความระมัดระวัง เพื่อให้มั่นใจว่าจะไม่มีการแพร่เชื้อเกิดขึ้น

สำหรับสมาชิกในชุมชนคนใดที่ตรวจพบว่าเป็นโรคติดเชื้อทางเพศสัมพันธ์ที่ต้องแจ้ง มีการตอบสนองด้านสาธารณสุขในวงกว้างในรัฐวิกตอเรีย ซึ่งรวมถึงการให้ความรู้ การสนับสนุนและการติดตามการสัมผัส

ในกรณีที่พบไม่บ่อยที่บุคคลที่มีส่วนร่วมในพฤติกรรมที่ทำให้ผู้อื่นมีความเสี่ยงด้านสุขภาพร้ายแรง ประธานเจ้าหน้าที่สาธารณสุขมีอำนาจในการประเมินความเสี่ยงและจัดการความเสี่ยงในการแพร่เชื้อ

พนักงานบริการทางเพศแต่ละคนและแพทย์ของพวกเขาควรเป็นผู้ตัดสินใจเกี่ยวกับแผนการรักษาและการจัดการสำหรับโรคติดเชื้อทางเพศสัมพันธ์

## การป้องกันการเลือกปฏิบัติ

คุณลักษณะใหม่ที่ได้รับความคุ้มครองของ ‘วิชาชีพ งานช่างหรืองานอาชีพ’ ได้ถูกนำมาไว้ใน*พระราชบัญญัติความเท่าเทียมทางโอกาสปี 2010 (Equal Opportunity Act 2010)* ซึ่งหมายความว่าผู้คนหรือองค์กรไม่สามารถเลือกปฏิบัติต่อผู้ใดบนพื้นฐานที่ว่าพวกเขาเป็นพนักงานบริการทางเพศ

ผู้ให้ที่พักไม่สามารถปฏิเสธที่พักแก่ผู้ใดบนพื้นฐานที่ว่าพวกเขาจะใช้ที่พักนั้นสำหรับหรือในเรื่องที่เกี่ยวข้องกับบริการทางเพศเชิงพาณิชย์ที่ถูกกฎหมาย ซึ่งรวมถึงที่พักที่เป็นโรงแรมหรือโมเต็ล

สำหรับข้อมูลเพิ่มเติม: [humanrights.vic.gov.au/for-individuals/profession-trade-occupation](https://www.humanrights.vic.gov.au/for-individuals/profession-trade-occupation)

# ข้อมูลและการสนับสนุน

## การสนับสนุนระหว่างเพื่อน

วิกเซ็น (Vixen) คือองค์กรเพื่อนพนักงานบริการทางเพศซึ่งดำเนินงานโดยและเพื่อพนักงานบริการทางเพศ 100%

วิกเซ็น (Vixen) ให้ความรู้ การสนับสนุน การออกเยี่ยมเยียนนอกสถานที่ เป็นกระบอกเสียงและเป็นตัวแทนเพื่อนพนักงานบริการทางเพศในรัฐวิกตอเรีย พนักงานบริการทางเพศสามารถติดต่อหรือมาที่วิกเซ็น (Vixen) เพื่อความรู้แบบเพื่อนช่วยเพื่อน การสนับสนุน ข้อมูล การส่งต่อถึงบริการที่เป็นมิตรกับพนักงานบริการทางเพศ การให้คำปรึกษา (โดยการนัด) การจัดกิจกรรมต่าง ๆ ในชุมชน และเพื่อติดต่อกับเพื่อน ๆ

คุณสามารถค้นหาข้อมูลเพิ่มเติมเกี่ยวกับวิธีเข้าถึงบริการต่าง ๆ ของวิกเซ็น (Vixen) และดูศูนย์กลางข้อมูลที่ทันสมัยสำหรับพนักงานบริการทางเพศและผู้ที่ได้รับประโยชน์ในธุรกิจการบริการทางเพศได้ที่*การปฏิรูปพระราชบัญญัติการทำให้งานบริการทางเพศเป็นสิ่งที่ถูกกฎหมายปี 2022 (Sex Work Decriminalisation Act 2022)* ในภาษาชุมชนที่สำคัญที่เว็บไซต์ของพวกเขา: [vixen.org.au](http://www.vixen.org.au)

นอกจากนี้ คุณยังสามารถติดต่อวิกเซ็น (Vixen) ทางอีเมลที่ [info@vixen.org.au](mailto:info@vixen.org.au)

## ข้อมูลเพิ่มเติม

ค้นหาข้อมูลเพิ่มเติมเกี่ยวกับข้อกำหนดใบอนุญาตและการจดทะเบียนสำหรับผู้ให้บริการทางเพศได้ที่เว็บไซต์ของกิจการ  
ผู้บริโภควิกตอเรีย (Consumer Affairs Victoria) : [consumer.vic.gov.au/licensing-and-registration/sex-work-service-providers](http://www.consumer.vic.gov.au/licensing-and-registration/sex-work-service-providers)

ค้นหาข้อมูลเพิ่มเติมเกี่ยวกับ*พระราชบัญญัติการทำให้งานบริการทางเพศเป็นสิ่งที่ถูกกฎหมายปี 2022 (Sex Work Decriminalisation Act 2022)* ได้บนเว็บไซต์รัฐบาลวิกตอเรีย: [vic.gov.au/review-make-recommendations-decriminalisation-sex-work](https://www.vic.gov.au/review-make-recommendations-decriminalisation-sex-work)